Subject: Vastus selgitustaotlusele
From: info - AKI <[email-masked]>
To: "[email-masked]" <[email-masked]>
Date: Thu, 25 Sep 2025 12:56:42 +0000

Tere

Pöördusite Andmekaitse Inspektsiooni poole seoses kliendi andmeid sisaldavate kaartide säilitamisega.

Selgitame, et juhul, kui andmed on kogutud seoses tervishoiuteenuse osutamisega, siis tulenevad vastavad säilitustähtajad õigusaktidest. Üldreegel tuleneb tervishoiuteenuste korraldamise seaduse § 42 lg-st 4, mille kohaselt tuleb tervishoiuteenuse osutamisega seotud andmeid säilitada 30 aastat teenuse osutamisest alates. Küll aga soovitame tervishoiuteenuste dokumenteerimiskohustuse, sh säilitamise, täpsete tähtaegade osas pöörduda Terviseameti poole.

Juhul, kui säilitustähtajad ei ole õigusaktidega kehtestatud, tuleb lähtuda isikuandmete kaitse üldmääruse üldistest põhimõtetest – säilitamiseks peab olema õiguslik alus ning säilitamistähtaeg tuleb valida selline, mis on eesmärgipärane. Vt täpsemalt siit: Andmetöötluse põhimõtted | Andmekaitse Inspektsioon<https://www.aki.ee/isikuandmed/andmetootlejale/andmetootluse-pohimotted>.

Kõik need andmed, millel ei ole seadusjärgset säilitamiskohustust või mille säilitamiseks puudub õiguslik alus, tuleb kustutada.

Ühtlasi soovitame info selle kohta mida, mis eesmärgil ja kui kaua säilitatakse lisada ka andmekaitsetingimustesse.

Lugupidamisega
Andmekaitse Inspektsioon
[email-masked]<mailto:[email-masked]>
+372 627 4135

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn<https://www.linkedin.com/company/estonian-data-protection-inspectorate/> I Youtube<https://www.youtube.com/@andmekaitse>

From: [email-masked] <[email-masked]>
Sent: Wednesday, September 24, 2025 6:07 PM
To: info - AKI <[email-masked]>
Subject: Kliendikaartide säilitamise tähtaeg iluteenuste valdkonnas

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Soovime uurida, kui kaua peab ilusalong või ilukliinik säilitama klientide kaarte, kuhu on kantud kliendi isikuandmed, sh kontaktandmed, nimed ning tervisega seotud andmed.

Täname vastuse eest!

Parimate soovidega,

Medic-Esthetic OÜ

E: [email-masked]<mailto:[email-masked]>

W: medicest.eu<https://medicest.eu/et/>